LidanRubinov/Halacha-QA huggingface dataset:
שאלה: שהחיינו על מנהג המתחדש משנה לשנה: האם יש לברך "שהחיינו" על מנהג שהמתחדש משנה לשנה. לדוג - בשבוע הבא נתחיל לתקוע בשופר החל מראש חודש אלול- האם מברכים על דבר כזה, כמו שלדעות מסוימות מברכים על מצווה המקיימים בפעם הראשונה? אודה לכם על תשובתכם ומקור.
תשובה: מברכים שהחיינו על דבר שיש בו שמחה ממש, כמו חג. על דבר שאין בו שמחה, אפילו כמו ספירת העומר, לא מברכים. על מצוות מברכים, על מנהגים לא.
שאלה: עליה לבית העלמין: אני מניקה. ילדתי לפני כחודשיים.האם מותר לי לעלות לבית העלמין?
תשובה: מותר לך להיכנס לבית הקברות. יש נוהגים, על פי הפנימיות, שנשים לא נכנסת כלל לבית קברות ובוודאי שלא בזמן שהן בהריון או לא טהורות.
שאלה: לברך שהחיינו על ציצית לא מוכנה: אפשר לברך על ציצית שהחיינו ולכוון על ציצית אחרת שעוד לא מוכנה?
תשובה: אי אפשר לפטור את הציצית הלא מוכנה, כיון שהיא אינה ראויה ללבישה. כיום, יש נוהגים לא לברך כלל שהחיינו על ציצית כיון שהציצית לא נחשבת כבגד חשוב אלא כבגד שנקנה לצורכי המצוה.
שאלה: שינויים בתורה הקדושה: כתוב בספר בראשית בפרק י"ח פסוק כב: "ואברהם עודנו עומד לפני השם", ופירוש רש"י אומר שלא ככה היה במקור אלא תיקון סופרים הוא זה אשר הפך את הפסוק. ובמסכת יבמות מסבירים שמוטב שתעקר אות אחת מן התורה ואל יתחלל שם שמים בפרסיא. האם יתכן, כבוד הרב, שהפסוק שונה מהמקור אם בכלל, ואם כן, כיצד זה יתכן שמישהו ככל שיהיה גדול בתורה האם הוא מוסמך לשנות את המקור? רציתי להוסיף שמתוך שפתי חכמים אין מחלוקות שאכן הפסוק שונה רק מסבירים שהמשמעות נשארה אותה משמעות. ולמה מתכוונים במסכת סנהדרין בדף כא עמוד ב היה ראוי עזרא שתניתן תורה על ידו אילו לא קדמו משה, האם יתכן שניתן להעלות את עזרא הסופר לדרגת משה רבינו ראש הנביאים והרי נבואה זו תכונה מולדת ואיננה קיימת אצל עזרא הסופר שהוא אכן כהן גדול? רציתי רק להוסיף, שמתקופת משה ועד עזרא ישנו פער של שמונה מאות ועשר שנים בערך ובהעדר ספר משה נשאלת השאלה מה רמת הדיוק של תורה שעוברת בעל פה במשך שמונת הדורות.
תשובה: אין הכוונה שממש שינו את לשון הפסוק. רש"י מפרש שכוונת הפסוק לא כפי מה שנראה מפשט הפסוק. ומדוע לא נכתב כפי הדרך הפשוטה אולי משום שלא ראוי לכתוב שה' עומד בשביל אברהם. בנוגע לנתינת התורה על ידי עזרא הכוונה היא שעזרא במפעלו דאג שהתורה תוכל להמשיך להתקיים בעם ישראל. מצד זה ראוי היה באישיות שלו לקבל תורה. יתכן שתורה שהיתה מתקבלת על ידי עזרא היתה תורה במדרגה נמוכה יותר מאשר אם ניתן ע"י משה רבינו. זו לא היתה תורה באספקלריה המאירה. אולם היה לעזרא את המעלה של כוח תורה שבעל פה.
שאלה: למה משתמשים בשמות החודשים האליליים?: אם ספר תורה הוא הוראות יצרן כדברי הרב אמנון יצחק, כיצד זה מסתדר שחודשי השנה נלקחו מבבל וחלקם אפילו שמות של אלילים כדוגמת האליל תמוז? ואיך זה מסתדר לכתוב במסמכים בעזרת השם בצד ימין ובצד שמאל לכתוב תאריך עם שם של אליל כדוגמת האליל תמוז, האם אין פה חילול השם בפרהסיא?
תשובה: וחודש טוב, הרמב"ן בפירושו לתורה (שמות יב, ב) מסביר ע"פ הירושלמי שהסיבה לשמירת שמות החודשים היא שיש מצוה לזכור כל גאולה שה' גואל את עם ישראל, ושימוש בשמות החודשים בהם השתמש עם ישראל בבבל - מזכיר את גאולת בבל.
שאלה: ק"ש שעל המיטה: לכבוד הרב, במידה ונרדמתי בלילה בלי שאמרתי ק"ש שעל המיטה, והתעוררתי באמצע הלילה, האם עלי לקרוא את ק"ש שעל המיטה בכל זאת?
תשובה: יש בכך מחלוקת. לסוברים שיש לומר, צריך קודם ליטול ידיים (ראה פסקי תשובות סי' רלט).
שאלה: ברכה לבטלה במקום שאסור להפסיק: לכבוד הרב מה הדין במקרה בו אדם הזכיר שם השם לשווא או ברכה לבטלה והוא נמצא באמצע מקום שאסור לומר "ברוך שם כבוד מלכותו לעולם ועד", לדוגמא: אם אדם באמצע תפילת שמונה עשרה ברך ברוך אתה השם רופא חולי עמו ישראל והיה קדושה הוא שתק ושמע ובסוף הקדושה חזר וברך ברוך אתה השם רופא חולי עמו ישראל, מה עליו לומר כדי לתקן את הברכה לבטלה או הזכרת השם לבטלה בסתם מקרה דומה שיצויר הזכיר שם השם באמצע 18 במקום שלא צריך?
תשובה: מכיוון שאסור לך להפסיק אל תאמר 'ברוך שם כבוד מלכותו לעולם ועד', ואל תעשה כלום.
שאלה: חזיר בפינת חי: לרב שליט"א, האם מותר לבקר עם הילדים בפינת חי בקיבוץ בה נמצאים גם חזירים?
תשובה: ארור מגדל חזירים בארץ ישראל. אולי מותר לגדל חזיר אחד בגן חיות כדי ללמוד את סימני הטלפיים ללא העלאת גרה, אך לא יותר מזה.
שאלה: דיני ממונות: לרבנים, מספר שאלות שעלו הלכה למעשה: 1. נופשים שבאו לרחוץ בכנרת בחוף בו אין דורשים ת ומחוף זה לא דרך הכניסה הרגילה עברו לשהות בחוף אחר תוך כדי שהותם שמו לב שבחוף זה גובים כסף, אך נשארו שם ללא ת כיוון ולא פנו אליהם בחזרתם התלבטו כיצד עליהם לנהוג? 2. אדם שנטל עט לשימוש מאדם אחר, אך אינו זוכר ממי לקח, ניסה לשאול, אך ללא מענה. כיצד עליו לנהוג? 3. בקורס שהתקיים בחופש בבית ספר מסויים לקח ראובן עט משולחן, כעבור זמן גילה שהעט אצלו ושאל את עמיתיו לקורס, אך ללא מענה. האם יכול לסמוך על כך שהעט נשאר מתלמידי בית הספר והיה ייאוש? ישר כח
תשובה: יישר כח על השאלות היפות שמעידות על יראת שמים וחשש מכל אבק גזל והדומה לו, 1. במקרה הזה נראה שאתם פטורים לשלם משתי סיבות: א. בשנים האחרונות החק בכינרת הוא שאין לגבות כסף על הכניסה לחוף אלא רק על החניה והשימוש במלתחות ממילא אם לא השתמשתם אתם פטורים מלשלם. ב. בחושן משפט סימן שסג' נפסק שזה נהנה וזה לא חסר פטור- וכיוון שפה בעל החוף לא הפסיד כלום הוא לא יכול לגבות, אמנם אם הוא מודיע מראש שהחוף עולה כסף הוא כן יכול לגבות למרות שהוא לא מפסיד אך פה הוא לא הודיע לכם ולכן אתם פטורים ( היתר זה מאד תלי במקום ואסור לסמוך עליו לכתחילה. 2-3. בכל מקרה שבו אדם מוצא אצלו חפץ והוא לא יודע של מי הוא ולא נראה שלבעלים משנה אם יקבל את החפץ או את שוויו עליו לרשום בפנקס את שווי החפץ ואת התאריך שבו החפץ אצלו וכן קצת סימנים של החפץ ואז יכול להשתמש בחפץ ואם הבעלים יבוא עליך לתת לו את הסכום שרשמת בפנקס. כך פסק האגרות משה בחלק ב' סימן מה'. לכן אתה יכול להשתמש בעט אחרי שביצעת את הרישום הנ"ל. שנה טובה הרב אריאל איגרא
שאלה: שמות של עבודה זרה: יש לי מנגינות שנקראות במילים שלא מוכרות לי בתור מילה באנגלית (למשל: skanda, mahati, tandava) וגם שם הלהקה שלהן לא מוכר לי (skanda) וראיתי באחת התגובות למנגינה שזה שם של אליל אינדיאני או הודי אז בדקתי והשמות הם של ע"ז. מותר לי להמשיך לשמוע אותן? האם לשנות את השם יספיק? (זה לא שיר עם מילים ככה שאין בעיה של תוכן, זה רק מנגינה)
תשובה: אם נשתקע שם עבודה זרה אין איסור.
שאלה: דיווח שעות עבודה: אני עובד בתור מהנדס חברה וחלק ניכר מהעבודה שלי היא חשיבה. כמו כן, אני מקבל שכר בהתאם לשעות העבודה שאני מדווח או שנרשמות במערכת אלקטרונית לדיווח שעות. המצב שנוצר הוא שקיימות שעות שבהן אני עובד, והשעות האלו לא מדווחות למעביד. זה קורה כשאני נוסע לעבודה וחוזר ממנה, זה קורה כשאני משגיח על הילדים שלי בגינה, זה קורה גם בדרך לבית הכנסת בשבת, אם לא אפילו בשעת התפילה. אין טעם לדבר עם המעסיק על העניין הזה, כי הוא יגיד "איש לא ביקש ממך לחשוב על העבודה כשאתה לא כאן". מצד שני, המצב הזה מאוד מסייע לאינטרסים של המעסיק. השאלה שלי היא כזו: כיוון שמדובר בשלוש עד חמש שעות עבודה בשבוע, בהערכה שמרנית מאוד, האם אני יכול להקל על עצמי בשעות העבודה ולעשות דברים שלא קשורים לעבודה גם בזמן שאני בעבודה, כמו ללמוד משניות יומיות או לנהל התכתבויות אישיות? אני רק רוצה לציין שבאמת אני מקדיש לעבודה הרבה זמן בבית ובחוץ.
תשובה: שאלה זו עליך להפנות למעסיק. הוא זכאי לומר לך שהוא משלם רק על העבודה בשעות המדווחות ולא על עבודה או מחשבות בשעות אחרות. הרב מיכאל יומטוביאן
שאלה: בעיות שיווי משקל פוסלות לקורבן או לאכילה?: האם בעיות שיווי משקל הנובעות מפגם באוזן הפנימית פוסלות בע"ח לקורבן או לאכילה?
תשובה: לאכילה בוודאי שלא, ומותר לאכול כבש זה. לקרבן הכלל הוא, שמום שפוסל הוא רק דבר שנראה כלפי חוץ מותר להקריב ואם זה נראה כלפי חוץ אסור להקריבה. צריך לבדוק את זה, אבל נראה לי שאם היא סתם נופלת לא צריך לחשוש.
שאלה: שם לתינוק שנולד על שם אחי: אחי נפטר בגיל 21 פתאום באמצא השינה. עכשו נולד לי בן ואני רוצה לדעת אם אני יכול לתת לו שם אמצעי על שם אחי היקר. אני מודה לכם מראש על העזרה. לכם.
תשובה: מקובל שלא לתת שם על שם מי שנפטר בצעירותו. אמנם כאן זה רק שם אמצעי וזה לא בדיוק אותו שם אולם לא מומלץ. אפשר להזכיר אותו על ידי שם כמו אחיה וכד'.
שאלה: הפסק בין התפילין: מהם הדברים שלהם מותר לאשכנזי (שמברך גם על תפילין של ראש) להפסיק בין תפילין של יד לשל ראש?
תשובה: לא מפסיקים כלל בין תפילין של יד לשל ראש, גם לא לענייה על קדיש או קדושה אלא יש לשתוק ולשמוע (כמו בשמונה עשרה)  שו"ע כה י
שאלה: דעה בחינוך ילדי לעומת אמי: אני אמא לילד מתוק בן שלוש. השנה הוא היה בגן ולמד כל מיני מילים שהוא לא כ"כ מבין את משמעותם. לפעמים הוא אומר אותם כשהוא מתרגז ולפעמים סתם. בעיקרון, אנחנו בחרנו להתעלם מהם לגמרי או להתייחס כשהוא כועס לעניין ולא למילים שאמר ובאמת התדירות שהוא משתמש בהם איתנו ירדה מאוד.המילים הם: חצוף, אני אזרוק אותך לפח זבל, אוטו יבוא וידרוס אותך, אתה תיפול ויהיה לך כואב, המנוף יקח אותך, אני לא חבר שלך וכד. הבעיה מתחילה כאשר אנחנו נוסעים להורים שלי. אמא שלי מאוד נפגעת מהמילים הללו ואני מרגישה שהיא חושבת שצריך להציב לו גבולות ושמשהו לא ר. הוא מרבה להגיד את המילים כשהוא בא אליהם ואני כל הזמן מרגישה במאבק מול ההבנה שהוא קטן וודאי לא מתכוון אל מול התחושה שהיא נפגעת ומצפה שאעשה משהו. כשאני אצלם, אני אומרת לו שזה לא נעים לסבתא אך הוא ממשיך וזה הגיע למצב שאני צריכה לבוא אליהם ויש לי תחושה כבדה בלב בגלל ההתמודדות הזו והתחושה שהיא משדרת שח"ו משהו רע אצל הילד והתחושה שלי כאמא לגונן עליו. מה עלי לעשות על מנת שלא יווצר מצב שהוריי ירגישו שאני לא שומרת על כבודם מצד אחד ומצד שני להתמודד עם הילד שלי באופן נכון כשאנחנו אצלם? אודה לכם אם תוכלו לענות לי בהקדם.
תשובה: כדאי לשוחח עם אימך, ורוב הסיכויים שאימך כאשת חינוך תכנס לשיחה איתך בענין. גם אם היא תאמר את עמדותיה את תוכלי לומר את דרכך. עצם הדיבור ביינכן ישחרר המון וכך מכאן ולהבא שתיכן תדעו לקבל אחת את השניה בצורה יותר פתוחה.
שאלה: זמני כניסת שבת שונים - לא תתגודדו?: בעיר בה אני גר, כבכול עיר, מפרסמת הרבנות המקומית את לוח הזמנים ובו בין היתר זמני כניסת ויציאת שבת. בקהילה שלנו מקבלים ומוציאים שבת על פי זמנים אחרים שנקבעים על ידי תוכנה המחשבת לנו את הזמנים משיקולים אסטרונומיים (התוכנה כשלעצמה כשרה ובדוקה). בדרך כלל יוצא שאנחנו מכניסים שבת דקה לפני הרבנות (שזה לא נורא), אבל גם מוציאים שבת דקה לפני הרבנות (וזה בעיני בעייתי). האם אנו עוברים כאן ב"לא תתגודדו", שהרי יוצא שיש זמן שעבור קהילה אחת הוא שבת ועבור קהילה אחרת הוא כבר מוצ"ש?
תשובה: לא שייך בזה 'לא תתגודדו', כי גם אם הרבנות מפרסמת זמנים זה עדיין לא מחייב את כל העיר לנהוג בדיוק על פיהם.
שאלה: לטאטא נמלים בשבת: האם מותר לטאטא ולזרוק לפח יחד עם פירורים על הרצפה, נמלים לדוגמא, או זה נחשב פסיק רישא?
תשובה: מותר. בד"כ הנמלים ממשיכים לחיות גם אחרי שמטאטאים וזורקים אותן לפח.
שאלה: זכרון בשבת: ב"ה בלי נדר, אני רגיל לבקר ביום השנה בבית הקברות לקבר ההורה. אך השנה מופיע יום השנה בשבת. אם יש חשיבות אם ללכת ביום חמישי (קודם) או שאין בזה אותה עזרה להורה. חושבני שבמקרים כאלו המהדר ללכת, הולך לפני שבת ולא אחרי. (נא לאשר) שוב שאלתי אודות אם הביקור ביום חמישי יש בו אותו משקל כיום הזכרון או שזה סתם ככל ימות השנה?
תשובה: המעלה הגדולה היא לבקר ביום הפטירה. אולם מאחר ובשבת זה לא ניתן, נהוג להקדים או לאחר את העליה. יש שנהגו שלא לעלות בכלל. עיקר יום השנה הוא אמירת הקדיש ולימוד, ואת זה אפשר לעשות גם בשבת.
שאלה: השמעת קול בשבת : בדירה דו קומתית, כשהכניסה היא רק בקומה תחתונה, וממנה עולים לקומה עליונה במדרגות פנימיות. המשפחה נמצאת בעיקר בקומה עליונה, ולא שומעים משם את הדפיקות בדלת הכניסה בקומה תחתונה. ביום חול אין בעיה, כי יש פעמון. מה ניתן לעשות בשבת?
תשובה: ניתן לחבר צינור שיגיע עד לקומה השניה, וכך הדופק בדלת יוכל לקרוא לכם דרך הצינור. מקווה שהעצה יעילה במקרה שלכם.
שאלה: דינא דמלכותא באופניים חשמליות: רציתי לשאול בנוגע לעניין הבא: האם מותר לרכוש ולסוע באופניים חשמליים בניגוד לחוק? הרכישה חוקית הנסיעה לא. כלומר, אם נוסעים עם אופניים בעלי הספק של 250 Watt אז מותר לסוע. כל הספק מעל אסור. אני מעוניין לרכוש 500 watt כיוון שהביצועים של ה 250 watt לא מתאימים לנסיעות בטווחים בינונייים (נסיעה לעבודה וחזרה הביתה). באופניים בעלי הספק 500 וואט המהירות המקסימלית היא בערך 45-50 קמש לעומת 250 וואט שם המהירות המקסימלית עומדת על 25 קמש. עם זאת, בהוספת בטריה ניתן להגדיל את כח המנוע ולהגיע ל 30 קמש. נראה שהמדינה מגבילה שימוש עם הספקים גבוהים מ 250 לאוו דווקא בשל מהירויות גבוהות, שכן רוכבי אופניים יכולים להגיע למהירויות גבוהות בהרבה מ 25 קמש (מהירות מקסימלית של 250 וואט), למשל 40-70 קמש. מצד שני המדינה מתירה למכור הספקים גבוהים מ250 וואט (נותנת לגיטימציה). בתקופה האחרונה יש מאסות גדולות של אנשים שרוכשים אופניים חשמליים, בינם גם מעל הספק של 250 וואט. האם לאור הנסיבות שתוארו וכן העובדה שקשה לאכוף את החוק וגם שאולי אין ברצון המשטרה לאכוף חוק זה, החוק לא נכלל בדין דינא דמלכותא דינא?
תשובה: דינא דמלכותא דינא. ואם המדינה אוסרת, אדם ישר צריך לחכות שזה יהיה חוקי, גם אם יש טענות שנשמעות משכנעות להתיר.
שאלה: מסירת מציאות ליד שניה: מציאה שפירסמנו ולא נמצאו בעליה, ואיננו רוצים להשתמש בה. האם ניתן לאחר זמן רב להעבירה לגמ"ח, יד שניה או משהו כזה?
תשובה: אפשר להעריך את שוויה, לרשום את סימניה או לצלמה, על מנת שאם יבואו הבעלים וזהוה ישלמו לו את ערכה, ואז מותר להשתמש בה או למוסרה לאחרים.
שאלה: יום השנה לאמא: עיינתי טוב והנה יום השנה של הורה חל ביום שישי. כמובן שזה מחייב אותי בבית כנסת בכל ההתחייבויות אך היות ולא ניתן לנסוע מקצה הארץ עד קצה הארץ לבקר בבית הקברות ביום שישי, אז מה עושים? האם יום חמישי הוא יום ככל השנה או אם אני מחליט שיום השנה בבית הקברות יהיה ביום חמישי כמו שמחליטים? העניין הוא בלי נדר כמובן וטרחא רבה לכן ארצה תשובה כנה ולא למהדרין. אם יום חמישי בכוחו לעזור להורה כיום השנה? אני כבר הפניתי לכם אותה שאלה בחושבי שיום השנה אמור לחול בשבת, והתברר שטעיתי בשאלה.
תשובה: העדיפות היא לעלות ביום השנה אולם אם לא ניתן לעלות ביום השנה אפשר לעלות ביום אחר.
שאלה: שליחת בול במעטפה: האם כששולחים מכתב לאדם ומבקשים ממנו בו שיחזיר תשובה (למשל כששולחים שאלה לרב בדואר) צריך לשים בול במעטפה כדי שהמחזיר תשובה לא יצטרך לשלם זאת מכיסו?
תשובה: לא חייבים. לענ"ד עדיף שלא כדי לא ללחוץ על הרב שירגיש מחוייבות לענות תשובה. ייתכן שהרב עמוס ואין לו זמן.
שאלה: ביקורו של גלן בק: רציתי לשאול לגבי ביקורו של השדרן האמריקאי גלן בק השבוע בארץ. הוא איש תקשורת אוהד ישראל מאוד, יש לו תכנית טלוויזיה בארה"ב שבה הוא משבח את ישראל, מגונן על ישראל ותוקף את הפלסטינים ואין צורך להסביר את חשיבות קיומו של שדרן כזה במערך ההסברה הישראלי. הוא גם מדבר על זכותו של עם ישראל בארצו, ועל כך שאנחנו נמצאים בתהליך גאולה ומצטט את הנביא ישעיהו וכו. מצד שני, הוא "מורמוני" - חבר בכת נוצרית והשאלה איך באמת צריך להתייחס אליו האם צריך לשמור איתו על קשרי ידידות או שמא לחשוש שהוא מאותם אלה שמנסים להחדיר את האמונה הנוצרית בעם ישראל במסווה של אוהבי ישראל וצריך להתרחק ממנו?
תשובה: בדרך כלל יש כת אחרת של נוצרים שחשודים על זה. מכיוון שהוא מורמוני, כדאי לשאול את מי שמתמצא בנושאים האלה, כמו 'יד לאחים', ולברר האם גם המורמונים חשודים בזה.
שאלה: מי שברך לחולים מחוץ לבית כנסת: האם מותר לברך "מי שברך לחולה" מחוץ לבית הכנסת ללא ספר תורה?
תשובה: כן. מי שברך לחולה הוא תפילה לרפואתו. נוהגים לומר תפילה זו בקריאת התורה אולם ניתן לומר אותה בכל מקום.
שאלה: קריעת חוט מבגד: האם יש יסוד באמונה שעדיף לא לקרוע חוט מבגד בעודו מולבש על אדם או שזו אמונה טפלה?
תשובה: אין בזה לא אמונה ולא איסור. אומנם יש שחששו לא לתפור בגד כשאדם לבוש בו משום חששות כלשהם, ועל כל אלה נאמר הבוטח בד' חסד יסבובנהו.
שאלה: בהשגחת ה-OU: האם יש להחמיר לא לאכול מוצרים פרווה בהשגחת הOU ובאישור הרבנות הראשית לישראל, כגון, מסטיקים של עלית?
תשובה: וברכת ד' כשרות OU היא כשרות נאמנה וישרת דרך. יש להם עקרונות הלכתיים על פי הרבנים שבארה"ב (הגר"מ פיינשטיין, והגר"י סולוביצ'יק זצ"ל), הדברים מפורטים באתר שלהם. על דברים שהם מקילים הם אומרים שהם מקילים (אבקת חלב עכו"ם), אבל מבחינת בדיקת הכשרות הם אמינים ככל גופי הכשרות. לעניין המוצר שלך יש לדעת איזה מסטיק מדובר (עם צפוי או בלי) כדאי לפנות בפרטים לרבנות הראשית מחלקת היבוא, לציין את היצרן וקוד, והם יענו אי"ה. הרב יהודה הלוי עמיחי מכון התורה והארץ כפר דרום אשקלון
שאלה: כשרות הפסיון: האם פסיון נחשב לעוף כשר?
תשובה: וברכת ד' יש קהילות שאוכלות (בייחוד בני תימן) מאחר ושיש להם מסורת על עוף זה. לבני אשכנז, יש רבים שאוסרים כיוון שלפחות כמאה שנה עוף זה לא היה נאכל באירופה, והמסורות עליו באים רק ממקומות אחרים. אבל יש מעט בבני אשכנז שמתירים בגלל המסורת התימנית לאכול את הפסיון. הרב יהודה הלוי עמיחי מכון התורה והארץ כפר דרום אשקלון
שאלה: נטילת ידיים שחרית כשחוזרים לישון: אם קמתי בעלות השחר להתפנות ואני רוצה לחזור לישון. האם אני צריך לברך על נטילת הידיים? ואם כן, האם אני צריך לברך שוב על נטילת ידיים אחר כך?
תשובה: אין צורך לברך וגם לא חייבים ליטול.
שאלה: שם ד  בכינוי חיבה: יש לי חבר שקוראים לו יהונתן. אנו מכנים אותו "יהו" כשם מקוצר, האם זה מותר, והרי זה שם ה? לכבוד הרב.
תשובה: כן, לא נראה שיש בזה בעיה.
שאלה: לשלם על זמן חניה שנגמר: החננו את רכבנו ליד מדרכה בבני ברק ושילמנו במקום שמשלמים (כעין "מיקי-מאוס") על מנת להשהות רכבנו שם למשך זמן מסוים. כשחזרנו לרכב גילינו על הצג שאיחרנו בארבע דקות. השאלה: האם עלינו לשלם עבור ארבעת הדקות אפילו שלא תפש אותנו שוטר? האם חנייה זה כמו שכירות ולכן לכא יש לשלם על כל שימוש ללא קשר לאמצעי האכיפה? האם במשך זמן גדול יותר הדין משתנה?
תשובה: מכיון שיש קנסות כשלא מחנים עם תג חניה ניתן לראות את הת או בדרך של ת מסודר או בדרך של קנסות. איני יודע האם יש חוק עזר עירוני שאוסר לחנות ללא ת אני מניח שחוק העזר הוא האפשרות לעיריה לקבוע תשלומים על חניה מסודרת ואפשרות לגבות קנסות חניה. לכן לא נראה לי שצריך לשלם במקרה שלא שילמתם כרגיל. תשלמו על כך בקנסות שתקבלו על אי שמירת הנהלים הרגילים.
שאלה: כביסת יד בכלי אוכל לעניין כשרות הכלי: בקערת אוכל שמכינים בה תמיד חלבי קר (סלטים וכד ), כבסתי בתוכה ציצית בכביסת יד במים לוהטים (יותר מיד סולדת). גם שמתי מעט סבון כביסה אך כנראה רק לאחר הכנסת הבגד למים. הציצית היתה נקיה סה"כ, והכיבוס היה סמלי. השאלה: האם לחשוש שמא היה לכלוך בשרי על הבגד שנתבשל במים הלוהטים והבשיר את הכלי? ואם יש (תיאורטית) בגד מלוכלך מבשרי בודאי מה הדין?
תשובה: ספק אם היה לכלוך בשרי. ואם תמצי לומר שהיה, הוא בטל ברוב וגם הסבון נתן בו טעם לפגם. הקערה כשרה.
שאלה: שהחיינו על סטנדר (שטנדר): קניתי סטנדר. מצד אחד זה חפץ מצווה ומצוות לאו להנות נתנו אך מצד שני זה כשולחן ולא יכתבו עליו רק חידושי תורה בלבד. הסטנדר נוח מהרגיל וגורם לי שמחה שהשגתיו והוא גם יפה ומוסיף לי שמחה. לברך שהחיינו? מתי?
תשובה: אם אתה שמח - ברך.
שאלה: משמעות הזמן בגשמיות ורוחניות בקיום מצוות: לכבוד הרב, א. במושגים של העולם שלנו יש זמן ומרחב מצד התכונות של עולם החומר. הבנתי שבמציאות הרוחנית העליונה אין זמן כשם שגם אין חומר. אם כן מה שייך לומר למשל, שבזמן תפילת נעילה נחתם הדין? הרי אין "לפני ואחרי" באלוקות! ב.ידוע שהנצרות היא דת של עבודה זרה או ע"ז למחצה (תלוי באיזה פלג מדובר). על פי זה מי עדיף, גוי אתיאיסט או נוצרי אדוק? כלומר מה חמור יותר,הכפירה של הגוי במציאות ה או השיבוש האמוני של הנוצרי?
תשובה: א. זוהי שאלה מעניינת, והתשובה היא שאנחנו נמצאים בעולם חומרי הנובע מתוך עולם רוחני. אז גם בעולם הרוחני העליון, למרות שאין שם זמן ומקום- יש שם דברים שמקבילים לזמן ומקום. כמו שאפשר לתכנן בתוכנה במחשב דבר כלשהוא, אז כשמיישמים אותו הוא תופס מקום ושייך לדבר בו על זמן, אבל הקובץ שנמצא במחשב- הוא לא תופס מקום או זמן. ב. (הרב לא ענה)
שאלה: על מי החיוב במעשר כספים: למה כשמעשרים פירות וירקות הם מעושרים ולא משנה מה יקרה עם זה וכמה ידים זה יעבור זה ישאר מעושר בעוד שכשמעשרים כספים כל א שמקבל צריך לעשר מחדש את חלקו הוא?
תשובה: הפרות הם חיוב חפצא, הצדקה היא חיוב גברא.
שאלה: הדלקת נ"ש אם יש סוד לברך אח"כ: היכן מצאתם מקור בבא"ח שיש סוד לברך אחרי ההדלקה של נ"ש אדרבא מבואר בבא"ח שהסוד הוא לגבי עצימת העיניים באותה השעה וגם מבואר שאנשים מברכים ואח"כ מדליקים? ואם היה סוד כיצד לא נפסק כן גם לגבי הגברים?
תשובה: אינני יודע מי אמר שיש סוד לברך אחרי ההדלקה וכיוון שכן כדאי שתשאל את מי שאמר כך.
שאלה: גיל שמירת נגיעה: מאיזה גיל אשה צריכה לשמור נגיעה?
תשובה: לפי התפתחות גופה. גיל שש שבע.
שאלה: יין לא כשר לקידוש: אני נמצאת בחו"ל בענייני עבודה למשך כמה חודשים ולא מצאתי יין כשר בכל מקום שחיפשתי. רציתי לדעת איך אני עושה קידוש? האם מותר לברך על יין שהכין גוי ואין עליו כשרות או האם אני יכולה למעוך ענבים ולעשות מהם מיץ ולברך על זה? מה הפיתרון למצב שלי?
תשובה: לסחוט ענבים בעצמך זהו פתרון טוב. כדאי להיוועץ באנשי המקום דרך בתי הכנסת או בית חב"ד היכן אפשר להשיג יין כשר.
שאלה: שכיבה בהתעמלות: האם מותר לעשות תרגילי התעמלות שעושים בשכיבה על הגב הבטן?
תשובה: כן. מוזכר שלא לישון, אבל כמה דקות של התעמלות לא נראה שיהיה בעיה.
שאלה: למי לחלק מעשר כספים: האם אפשר לקבל הסבר לאיזה נמענים אפשר להעביר את המעשר כספים? כלומר - האם לכל דבר שנחשב כחסד כמו אירגון קו לחיים שעוזר לילדים נכים ומוגבלים וכדומה או שרק לאירגונים העוסקים במתן עזררה לנזקקים (אירגון פעמונים?)? ושבת
תשובה: עדיך לחלק, חלק ללומדי תורה, חלק לנזקקים וחלק לצרכי מצוה אחרים.
שאלה: להתלבש ליד ספרי קודש: האם מותר להתלבש בחדר שבו נמצאים ספרי קודש, כגון: ש"ס וכדומה?
תשובה: בגדים עליונים - חולצה, מכנסיים וכדו' - זה מותר. אבל בגדים התחתונים, שאדם נשאר ערום לגמרי, זה אסור גם אם אין ספרי קודש באותו חדר, כי מלוא כל הארץ כבודו. אין הבדל לעניין השאלה אם יש בחדר ספרי קודש או לא, יש נפק"מ רק לעניין מציאות שאדם נמצא עם אשתו, אבל לא על זה הייתה השאלה.
שאלה: מאכל סתמי שנאפה בתנור חלבי: הרב מה הדין לאכילת מאכל סתמי (ציפ ס) שנאפה בתנור חלבי (ב"י- בתנור נאפתה פיצה יום קודם) לאכילה עם ארוחה בשרית?
תשובה: אני לא חושב שיש בזה בעיה, גם עם התנור בן יומו. (בהנחה שהתבנית הזאת לא פרווה).
שאלה: ברכה שלפני קריאת התורה: אני תימני, ומקפיד לברך ולהתפלל בהגייה תימנית. כאשר אני מתפלל בביכנ"ס אשכנזי לפי נוסח אשכנז, ומעלים אותי לתורה - כיצד עליי לברך? יש לציין שאם אברך בהגייה תימנית יהיו אנשים שלא יבינו, ויש עם זה בעיה כי אף בתקנות ביהכנ"ס קובע שהמניינים שיהיו בביהכנ"ס יהיו אך ורק בנוסח אשכנז, אפילו לא בנוסח ספרד. שאלה דומה - ביכנ"ס שבעיקרו הוא ספרדי, צורת הישיבה בו ספרדית, התיבה שטוחה לחלוטין כמו מנהג הספרדים, ואף סידור הש"ץ הוא ספרדי (ישנו שם גם סידור לש"ץ אשכנזי, אך הוא בארון, ורק אם בא ש"ץ אשכנזי הוא לוקח אותו הסידור שרוב הזמן על התיבה הוא ספרדי), אולם הוא מיועד לכלל הציבור וכלל העדות (הקורא המרכזי בשבתות קורא באשכנזית), מפני שהוא ביכנ"ס מרכזי של בית חולים - מה דינו? האם הוא ספרדי? אם מעלים אותי לברך על התורה - האם לברך בהגייה תימנית? לכבוד הרב שליט"א.
תשובה: תמשיך לברך בהגייה שלך.
שאלה: מעשר עני בימינו: 1.קראתי בפרשת השבוע שיש לתת פעם ב-3 שנים מעשר עני. האם הדבר גם בימינו? האם עליי לתרום למוסד כלשהו מעשר מההכנסות שלי? 2.מה לגבי שאר המעשרים? כיצד נותנים אותם היום?
תשובה: וברכת ד' מה שקראת בתורה, הכוונה היא שפעם בשלש שנים מבערים את המעשרות מהבית. דהיינו, אם נשאר לאדם מעשר ראשון, עני או תרומה שעדיין לא נתנו לכל אחד (כהן, לוי, עני) אזי הוא צריך לתת כעת לכל אחד לפי עניינו. אנו עושים זאת בפסח של השנה הרביעית והשביעית מבערים את המעשרות מהבית. כל המעשרות נתנים היום אלא שתרומה גדולה ותרומת מעשר אין הכהנים אוכלים ולכן יש אפשרות לקבור או לגנוז. אבל מעשר ראשון ניתן ללוי וכן מעשר עני לעני, ומעשר שני מחללים על פרוטה. הרב יהודה הלוי עמיחי מכון התורה והארץ כפר דרום אשקלון
שאלה: יעל אשת חבר הקיני: יעל אשת חבר הקיני האם היתה יהודיה או לא והאם אפשר לקבל מקור על כך?
תשובה: היא לא היתה יהודיה שהרי היתה מצאצאי יתרו כמבואר בשופטים פרק א פס' טז: "ובני קיני חתן משה", וכן בפרק ד פס' יא "וחבר הקיני נפרד מקין מבני חבב חתן משה".
שאלה: הרטבת בטון בשבת: אני בונה בית. היציקות בדר"כ ביום שישי. יש צורך להשקות את הבטון על מנת שלא יחלש באיבוד מים, האם מותר בשבת?
תשובה: אתה בעצמך, ודאי שאסור לך משום איסור בונה. הפתרון הוא שההשקיה תעשה ע"י מחשב בצורה אוטומטית, כמו המחשבים של ההשקיה.
שאלה: פירוש רש"י קשה: בדף היומי (חולין סב:) כתוב צרדא שרי ואילו ברדה אסור ופירוש רש"י ד"ה צרדא כתוב צרדא ברדה. איך זה יכול להיות הרי צרדא מותר ואילו ברדה אסור?
תשובה: רש"י לא בא לפרש שצרדא היא ברדא אלא רק בא להדגיש ששמות העופות דומים ולכן הגמרא נצרכת לתת רמז לזכרון איזה עוף מותר באכילה ואיזה אסור באכילה.
שאלה: שימוש בתיק התפילין לדברים אחרים: במקרה שהתיק יועד לתפילין אך עוד לא השתמשו בו לכך, האם מותר לאחסן בו שופר?
תשובה: אם לא השתמשו אפילו פעם אחת מותר.
שאלה: שימוש בכלי העשוי מבהמה טמאה: האם מותר להשתמש בכלי העשוי מעור או עצם או שיצא מבהמה טמאה לשתיה ואכילה, והאם מותר בהנאה?
תשובה: אם הכלי צונן אין בו בעיה.
שאלה: מהן כל מטרותיי???: מה כל מטרותיי בעולם, בחיים, בנצח. אני מתכוון לדוגמה ששמעתי שמטרת היהודים זה להגיע לעולם הבא (לא יודע אם זה נכון.) אז אני רוצה לדעת את כל מטרותיי (מפני שכך אני פועל לפי מטרות), ומהן הדרכים להגיע למטרות? לכבוד הרב מראש!
תשובה: : המטרה של האדם היא להטיב ולהוסיף חיים. הקב"ה הוא מקור הטוב והוא ברא אותנו כדי להטיב לכל האנושות. ההטבה היא בכך שאנו מצטרפים ונדבקים במידה האלוקית שהיא לגלות את הטוב. את הטוב אנו מגלים בין בכך שאנו הופכים את העולם הזה לעולם טוב יותר כפי מידת יכולתנו ובין בכך שמכוח העשייה הגדולה והטובה שלנו גם נוסף טוב בעולמות אחרים. גם אנו באופן אישי נהיה שייכים לטוב הזה בעולם הבא. אם כן המטרה היא הופעת הטוב במלוא עוצמתו.
שאלה: מיום ליום בראש השנה: ההלכה שאין להכין דבר מהיום הראשון ליום השני אך להוציא מהפריזר מותר. האם מותר גם להניח ע"ג הפלטה בעיצומו של היום הראשון אוכל שבושל כל צרכו לפני החג לצורך הארוחה בערב השני?
תשובה: גם להוציא מהפריזר אסור, וכן לשים על הפלטה. מהיום השני לשבת מותר כי אנחנו עושים עירובי תבשילים.
שאלה: האם הצבת מטרות היא פגם באמונה?: האם מותר לקבוע לעצמי מטרות לשנה הקרובה? מטרות עסקיות ואישיות. כי הרי יש משפט שאומר האנשים מתכננים והקב"ה משנה להם את התוכניות. הכוונה שלי אם זה בעייתי לתכנן כי בכך אתה בעצם אומר שאתה קובע את המציאות ולא ה.
תשובה: שאלתך נוגעת בנושא רחב אולם במסגרת הקצרה של מדור השו"ת אכתוב בקיצור. קביעת מטרות היא כלי שנועד לסייע ביד האדם למצות טוב יותר את יכולותיו ואת זמנו, ועל כן היא דבר חיובי, ובלבד שהאדם יודע שהמטרות מבטאות רק את השאיפות, ואילו מה שיהיה בפועל אינו תלוי רק בו. לעומת זאת אם האדם קובע מטרות ובטוח שהכל תלוי רק בו, הדבר מבטא חוסר אמונה. המשפט 'ה' קובע את המציאות' אינו שלם, שכן ה' מסר ביד האדם את ההנהגה בעולם, כמפורש בדברי ה' לאדם "פרו ורבו ומלאו את הארץ וכבשוה ורדו בדגת הים ובעוף השמים" וכו' ובמקומות נוספים. וכן נאמר בתורה (דברים טז טו) "כי יברכך ה' אלהיך בכל תבואתך ובכל מעשה ידיך", הרי שתחילה יש את מעשה ידי האדם, ואותו ה' מברך. אולם ללא מעשה ידי האדם אין כל בסיס לברכה. וכן נאמר בפרשת עקב (דברים ח, יח) "וידעת עם לבבך כי ה' אלהיך כי הוא הנותן לך כח לעשות חיל", הרי שהאדם הוא העושה חיל, וה' נותן לו כח לכך (וכן דייק הר"ן בדרשותיו, וכמובן לא מדובר בחידוש של הר"ן אלא בפשט הפסוק). וכן בעל ספר העיקרים מביא את הפסוק 'אם ה' לא ישמור עיר שוא שקד שומר', ומדייק ממנו שאם ה' כן ישמור עיר - לא שוא שקד שומר. כלומר, כאשר ה' מסייע ביד האדם אזי מעשי האדם אינם מעשי שוא אלא מעשי בניין.